พอดีได้มีเพศสัมพันธ์เมื่อวันที่ 10 แล้วหลั่งใน (ก็ปบ่อยไป) ต่อมาวันที่ 19 ได้มีเพศสัมพันธ์ฉีกครั้งแล้วหลั่งใน แต่รอบนี้กินยาคุมฉุกเฉินหลังมีเพศสัมพันธ์20นาที. แต่ทีอาการแน่นหน้าอกหายใจไม่เต็มปอดและเวียนหัว มาตลอด(ตั้งแต่ก่อนกินยาคุมฉุกเฉิน แต่ไม่แน่ใจว่าเริ่มเป็นตอนไหน) กังวลว่าจะท้องเลยอยากทราบว่าจะตรวจครรภ์ได้ตอนไหนจะเห็นผลได้ชัด?
สวัสดีค่ะ การตรวจการตั้งครรภ์สามารถตรวจฮอร์โมนจากรกได้ที่ปัสสาวะหรือเลือด โดยชุดตรวจการตั้งครรภ์ทางปัสสาวะให้ผลบวกได้ 10-14วันนับจากวันที่มีการปฏิสนธิ ส่วนผลเลือดอาจต้องไปตรวจที่รพ.ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% โดยในกรณีนี้ที่การมีเพศสัมพันธ์ครั้งแรกไม่ได้กินยาคุมฉุกเฉิน ก็อาจมีโอกาสตั้งครรภ์ได้ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก